รัฐบาลไทย-ข่าวทำเนียบรัฐบาล-กระทรวงแรงงาน แนะนายจ้าง/สถานประกอบการ ดำเนินการตามมติครม. 13 ก.ค. 64 เพื่อแรงงานต่างด้าวอยู่และทำงานในประเทศไทยอย่างถูกกฎหมาย
วันอาทิตย์ที่ 22 สิงหาคม 2564
กระทรวงแรงงาน แนะนายจ้าง/สถานประกอบการ ดําเนินการตามมติครม. 13 ก.ค. 64 เพื่อแรงงานต่างด้าวอยู่และทํางานในประเทศไทยอย่างถูกกฎหมาย
รมว.แรงงาน เผยแนวทางการดําเนินการตามมติครม.วันที่13 ก.ค.64เตือนนายจ้าง/สถานประกอบการ วางแผนดําเนินการภายในกําหนด หลีกเลี่ยงการใช้แรงงานต่างด้าวผิดกฎหมาย ย้ํามีผลบังคับใช้แล้ว หลังราชกิจจานุเบกษาเผยแพร่ประกาศ ก.แรงงาน และ ก.มหาดไทย เมื่อวันที่ 4 สิงหาคม 2564
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า เมื่อวันที่ 4 สิงหาคม 2564 ราชกิจจานุเบกษาได้เผยแพร่ประกาศกระทรวงแรงงาน 4 ฉบับ พร้อมกับประกาศกระทรวงมหาดไทย 4 ฉบับ ที่มีผลบังคับใช้ทันที โดยประกาศดังกล่าวกล่าวถึงแนวทางการดําเนินการของคนต่างด้าว 3 สัญชาติ กลุ่มมติครม.วันที่ 20 ส.ค. 62 กลุ่มมติครม.วันที่ 4 ส.ค. 63 กลุ่มมติครม.วันที่ 10 พ.ย. 63 และกลุ่มที่ใบอนุญาตทํางานของคนต่างด้าวสิ้นสุดลงโดยผลของกฎหมาย เพื่อให้ดําเนินการตามขั้นตอนที่กําหนดให้แล้วเสร็จ รวมทั้งขยายระยะเวลาการหานายจ้างรายใหม่ของแรงงานต่างด้าวจาก 30 วัน เป็น 60 วัน
“พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน บัญชาให้กระทรวงแรงงานบริหารจัดการแรงงานต่างด้าว โดยคํานึงถึงสภาพเศรษฐกิจ สังคมโดยรวมของประเทศ และความสําคัญของกําลังแรงงานอันเป็นปัจจัยการผลิตสําคัญที่ขาดไม่ได้ในการฟื้นฟูประเทศทั้งภาวการณ์ปัจจุบันและภายหลังหากสถานการณ์โควิดคลี่คลาย โดยนายจ้าง/สถานประกอบการและแรงงานต่างด้าวเอง จําต้องรู้บทบาท หน้าที่ และขั้นตอนปฏิบัติที่ต้องดําเนินการเพื่อให้คนต่างด้าวได้อยู่ในราชอาณาจักรและทํางานในประเทศไทยอย่างถูกต้องตามกฎหมาย ตลอดจนได้รับการคุ้มครองตามสิทธิต่างๆ ที่พึงมี ซึ่งประกอบด้วย การยื่นขอใบอนุญาตทํางาน การตรวจและทําประกันสุขภาพ และการขออยู่ในราชอาณาจักร โดยแรงงานต่างด้าวตามมติครม.เมื่อวันที่ 13 ก.ค. 64 ทั้งหมดจะต้องขอใบอนุญาตทํางานก่อนใบอนุญาตทํางานเดิมหมดอายุ และขออยู่ในราชอาณาจักร ตรวจและทําประกันสุขภาพ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่าขอให้นายจ้าง/สถานประกอบการ บริหารจัดการเวลาในการดําเนินการในขั้นตอนต่างๆให้ดี และติดตามข่าวสารจากรมการจัดหางานอย่างสม่ําเสมอ ซึ่งนอกจากทําให้ใช้แรงงานต่างด้าวอย่างถูกกฎหมายไม่ต้องหลบซ่อนแล้ว ยังทําให้แรงงานต่างด้าวในความดูแลของท่าน ได้รับการดูแลตามกฎหมาย และการรักษาพยาบาลตามสิทธิที่พึงมี โดยขอสรุปขั้นตอนการดําเนินการ ระยะเวลา และค่าธรรมเนียมใบอนุญาตทํางาน โดยแยกตามกลุ่มมติต่างๆ ดังนี้
1.กลุ่มคนต่างด้าวตามมติครม.เมื่อวันที่ 20 ส.ค. 62
ขออนุญาตทํางานก่อนใบอนุญาตทํางานเดิมหมดอายุ ภายใน 30 ก.ย. 64 หรือ 31 มี.ค. 65 แล้วแต่กรณีของระยะเวลาการอนุญาตทํางานเดิม และขอตรวจอนุญาตอยู่ในราชอาณาจักร รวมทั้งขอหนังสือเดินทางหรือเอกสารใช้แทนหนังสือเดินทางฉบับใหม่กรณีเอกสารเดิมหมดอายุ ภายใน 1 ส.ค. 65 เพื่อได้รับอนุญาตให้อยู่ในราชอาณาจักรและทํางานในประเทศไทย ไม่เกินวันที่ 13 ก.พ. 66
- กรณีใบอนุญาตทํางานหมดอายุ วันที่ 30 ก.ย. 64 ชําระค่าธรรมเนียมยื่นคําขอ 100 บาท ใบอนุญาตทํางาน 1,350 บาท รวม 1,450 บาท
- กรณีใบอนุญาตทํางานหมดอายุ วันที่ 31 มี.ค. 65 ชําระค่าธรรมเนียมยื่นคําขอ 100 บาท ใบอนุญาตทํางาน 900 บาท รวม 1,000 บาท
2. กลุ่มคนต่างด้าวตามมติคณะรัฐมนตรีเมื่อวันที่ 4 ส.ค. 63
- คนต่างด้าวที่ถือบัตรชมพู ที่ใบอนุญาตทํางานด้านหลังบัตรหมดอายุวันที่ 31 มี.ค. 65 หากประสงค์ทํางานต่อไปต้องยื่นคําขออนุญาตทํางานก่อนใบอนุญาตทํางานสิ้นอายุ พร้อมชําระค่าธรรมเนียมยื่นคําขอ 100 บาท ใบอนุญาตทํางาน 900 บาท รวม 1,000 บาท และขอตรวจอนุญาตอยู่ในราชอาณาจักร ภายใน 1 ส.ค. 65
- คนต่างด้าวที่ถือใบรับคําขอ (บต.23) ต้องตรวจและทําประกันสุขภาพ จัดทําหรือปรับปรุงทะเบียนประวัติคนซึ่งไม่มีสัญชาติไทยให้แล้วเสร็จจนได้บัตรชมพู ภายในวันที่ 31 มี.ค. 65 หากประสงค์จะทํางานต่อไปให้ดําเนินการเช่นเดียวกับคนต่างด้าวที่ถือบัตรชมพู ที่ใบอนุญาตทํางานด้านหลังบัตรหมดอายุวันที่ 31 มี.ค. 65 รวมทั้งขอหนังสือเดินทางหรือเอกสารใช้แทนหนังสือเดินทางฉบับใหม่กรณีเอกสารเดิมหมดอายุ ภายใน 1 ส.ค. 65 เพื่อได้รับอนุญาตให้อยู่ในราชอาณาจักรและทํางานในประเทศไทย ไม่เกินวันที่ 13 ก.พ. 66
3. กลุ่มคนต่างด้าวตามมติคณะรัฐมนตรีเมื่อวันที่ 10 พ.ย. 63
ขออนุญาตทํางานก่อนใบอนุญาตทํางานเดิมหมดอายุหรือภายในระยะเวลาที่กําหนดพร้อมชําระค่าธรรมเนียมยื่นคําขอ 100 บาท ใบอนุญาตทํางาน 1,800 บาท รวม 1,900 บาท ตรวจและทําประกันสุขภาพ ขอตรวจอนุญาตอยู่ในราชอาณาจักร รวมทั้งขอหนังสือเดินทางใหม่กรณีเอกสารเดิมหมดอายุ ภายใน 1 ส.ค. 65 เพื่อได้รับอนุญาตให้อยู่ในราชอาณาจักรและทํางานระยะเวลาไม่เกิน 2 ปี นับจากการอนุญาตทํางานเดิมสิ้นสุด
4. กลุ่มคนต่างด้าวเข้ามาตาม MoU ที่วาระการจ้างงานครบ 2 ปี ให้ดําเนินการตามขั้นตอนปกติ โดยครม.มีมติ ขยายเวลาดําเนินการเพิ่ม 6 เดือน นับแต่ประกาศกระทรวงมหาดไทยที่เกี่ยวข้องมีผลบังคับใช้ เพื่อได้รับอนุญาตให้อยู่ในราชอาณาจักรและทํางานระยะเวลาไม่เกิน 2 ปี นับจากการอนุญาตให้อยู่ในราชอาณาจักรสิ้นสุด
5. กลุ่มคนต่างด้าว 3 สัญชาติที่เข้ามาทํางานตาม MoU คนต่างด้าวตามมติครม.เมื่อวันที่ 20 ส.ค. 62 และคนต่างด้าวตามมติครม.เมื่อวันที่ 4 ส.ค. 63 ซึ่งใบอนุญาตทํางานของคนต่างด้าวสิ้นสุดลงโดยผลของกฎหมาย อาทิ ไม่สามารถหานายจ้างรายใหม่ทันภายใน 30 วัน ตั้งแต่วันที่ 1 ม.ค. 64 จนถึงวันที่ 3 ส.ค. 64
นายจ้างต้องยื่นคําขออนุญาตทํางานแทนคนต่างด้าวและชําระค่าธรรมเนียม ตั้งแต่บัดนี้เป็นต้นไป – 1 ธ.ค. 64 ตรวจและทําประกันสุขภาพ ขอตรวจอนุญาตอยู่ในราชอาณาจักร รวมทั้งขอหนังสือเดินทางหรือเอกสารใช้แทนหนังสือเดินทางฉบับใหม่กรณีเอกสารเดิมหมดอายุ ภายใน 1 ส.ค. 65 เพื่อได้รับอนุญาตให้อยู่ในราชอาณาจักรและทํางานในประเทศไทย ไม่เกินวันที่ 13 ก.พ. 66
นอกจากนี้คนต่างด้าวที่เปลี่ยนนายจ้างเมื่อเลิกทํางานกับนายจ้างรายเดิมแล้ว ต้องทํางานกับนายจ้างใหม่ภายใน 60 วัน นับแต่วันที่เลิกทํางานกับนายจ้างรายเดิม ทั้งนี้การอนุญาตทํางานเท่าสิทธิเดิมคือวันที่ 13 ก.พ. 66
“กรณีที่หนังสือเดินทางหรือเอกสารใช้แทนหนังสือเดินทางของคนต่างด้าวสิ้นอายุ ให้คนต่างด้าวดําเนินการเพื่อให้ได้มาซึ่งเอกสารดังกล่าวภายในวันที่ 1 ส.ค. 65 ในส่วนของการออกเอกสารรับรองบุคคล (Certificate of Identity : CI) ทางการเมียนมาจะออกเอกสารรับรองบุคคล (CI) ให้ โดยตั้งศูนย์บริการ จํานวน 5 แห่ง ในพื้นที่จังหวัดสมุทรสาคร จังหวัดสมุทรปราการ จังหวัดระนอง จังหวัดชลบุรี และจังหวัดเชียงใหม่ สําหรับคนต่างด้าวสัญชาติลาว และกัมพูชาสามารถขอเอกสารดังกล่าวได้ที่สถานเอกอัครราชทูตตามสัญชาติของตนที่ประจําอยู่ในประเทศไทย ซึ่งจะเริ่มดําเนินการโดยเร็วเมื่อสถานการณ์โควิด-19 คลี่คลาย หรือสามารถดําเนินการได้ ในส่วนแรงงานต่างด้าวที่ทํางานในกิจการที่อยู่ในระบบประกันสังคม ต้องขึ้นทะเบียนเป็นผู้ประกันตน ระหว่างเข้าสู่ระบบประกันสังคมและยังไม่เกิดสิทธิ ต้องซื้อประกันสุขภาพตามที่กระทรวงสาธารณสุขกําหนด หรือซื้อประกันสุขภาพกับบริษัทประกันภัย เป็นระยะเวลา 4 เดือน ซึ่งรวมการประกันโรคโควิด-19 โดยอัตราเบี้ยประกันขึ้นอยู่กับแต่ละบริษัทประกันภัย กรณีแรงงานต่างด้าวที่ทํางานในกิจการที่ไม่อยู่ในระบบประกันสังคมต้องซื้อประกันสุขภาพตามที่กระทรวงสาธารณสุขกําหนด หากเคยซื้อประกันสุขภาพแล้วไม่ต้องซื้ออีกโดยให้ใช้สําเนาบัตรประกันสุขภาพเดิม
สําหรับนายจ้าง/สถานประกอบการ และคนต่างด้าวสัญชาติกัมพูชา ลาว และเมียนมา สามารถสอบถามรายละเอียดเพิ่มเติม ได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 – 10 หรือที่ไลน์ @Service_Workpermit และสายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694 ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร และแนะนํา” อธิบดีกรมการจัดหางาน กล่าว